CELEX: 62016TN0235
Language: sk
Date: 2016-05-10 00:00:00
Title: Vec T-235/16: Žaloba podaná 10. mája 2016 – GP Joule PV/EUIPO – Green Power Technologies (GPTech)

1.8.2016   
            
            
               SK
            
            
               Úradný vestník Európskej únie
            
            
               C 279/30
            
         Žaloba podaná 10. mája 2016 – GP Joule PV/EUIPO – Green Power Technologies (GPTech)
   (Vec T-235/16)
   (2016/C 279/44)
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: GP Joule PV GmbH & Co. KG (Reußenköge, Nemecko) (v zastúpení: F. Döring, advokát)
   
      Žalovaný: Úrad Európskej únie pre duševné vlastníctvo (EUIPO)
   
      Ďalší účastník konania pred odvolacím senátom: Green Power Technologies, SL (Bollullos de la Mitación, Španielsko)
   
      Údaje týkajúce sa konania pred EUIPO
   
   
      Prihlasovateľ spornej ochrannej známky: ďalší účastník konania pred odvolacím senátom.
   
      Dotknutá sporná ochranná známka: obrazová ochranná známka Európskej únie obsahujúca slovné prvky „GPTech“ – prihláška č. 12 593 869.
   
      Konanie pred EUIPO: námietkové konanie.
   
      Napadnuté rozhodnutie: rozhodnutie druhého odvolacieho senátu EUIPO z 9. februára 2016 vo veci R 848/2015-2.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zmenil napadnuté rozhodnutie a zamietol prihlášku ochrannej známky prihlasovateľa č. 12 593 869,
            
         
               —
            
            
               podmienečne, zrušil napadnuté rozhodnutie.
            
         
      Uvádzané žalobné dôvody
   
   
               —
            
            
               porušenie nariadenia č. 207/2009, keďže sa rozhodlo, že informačné požiadavky uvedené v pravidle 17 ods. 4 nariadenia č. 2868/95, určené na ochranu namietateľa, sa neuplatňujú,
            
         
               —
            
            
               porušenie podstatnej procesnej náležitosti, keďže konanie bolo voči namietateľovi nespravodlivé v zmysle článku 6 Dohovoru a článku 47 Charty základných práv,
            
         
               —
            
            
               opomenutie Úradu oznámiť namietateľovi, že neboli splnené požiadavky uvedené v pravidle 20 ods. 1 nariadenia č. 2868/95,
            
         
               —
            
            
               nesprávne uplatnenie pravidla 76 ods. 2 nariadenia č. 2868/95, keďže konanie bolo voči namietateľovi nespravodlivé, vzhľadom na nedostatky podania námietky elektronickou formou a informácie poskytnuté námietkovým oddelením,
            
         
               —
            
            
               porušenie článku 8 ods. 1 písm. b) nariadenia č. 207/2009.